МБДОУ «Хаптагайский центр развития ребенка «Хомусчаан»

МР «Мегино-Кангаласский улус»

Республиканский педагогический конкурс «Лучший сценарий праздника»

Номинация «Дошкольное образование»

Араас өҥнөөх планета

Афанасьева Елена Павловна, педагог-психолог

Высшая категория

Хаптагай -2018 г.

**«Араас өҥнөөх планета»**

**Мэҥэ – Хаҥалас Хаптаҕайдааҕы «Хомусчаан» оҕону сайыннарар киин – оҕо саада үөрэх сылын түмүктүүр концерын сценария**

**Сценарий сыала уонна соруктара:** Оҕолор сылы быһа ылбыт билиилэрин, сатабылларын чиҥэтии. Музыканы таба истэн уорэппит үҥкүүлэрин**,** ырыаларын сыанаҕа толлугаһа суохтук толороллорун, хоһооннорун доргуччу ааҕалларын ситиһии.

Бырааһынньыкка бука бары: оҕолор, иитээччилэр өрө көтөҕүллэн туран кытталларын, бэйэ-бэйэҕэ истиҥ сыһыаны, болҕомтону ситиһии. Оскуолаҕа барар оҕолор сылдьыбыт уһуйааннарын туһунан истиҥ-сылаас өйдөбүллэри иҥэринэллэрин, ахта-саныы сылдьалларын үөскэтии.

Олохтоох автордар ырыаларын киэҥ эйгэҕэ таһаарыы, билиһиннэрии, пропагандалааһын.

Бырааһынньыкка детсад бары иитиллээччилэрэ, үлэһиттэрэ кытталлар. Оруолларга иитээччилэр оонньууллар.

Сценарийы иитээччилэр, музыка салайааччылара туттуохтарын сөп.

**Ыытааччы:** Үтүө киэһээнэн, күндү көрөөччүлэр, сэргэх истээччилэр!

Араас өҥнөөх планета

Түннүгүнэн көстөр дии.

Онно кыра кыргыттар, онно кыра уолаттар

Олороллор эбит дии.

Күнү кытта тураллар,

Күннүүн тэҥҥэ утуйаллар

Күн чаҕыл планетаҕа

Үөрэ-көтө олороллор.

1. **(Хор «Оҕо саас өрөгөй ырыата» К.Семенова тыллара, мелодията)**

**Ыытааччы:** Атаах-тараах, кырачаан диэҥҥит ончу сэнээмэҥ,

Ырыабытын сэргээн истиҥ, ытыскытын таһынын…

1. **(кыра бөлөх кыргыттара Алена Семенова, Айталыына Адамова дуэт «Саас» В.Харлампьев тыллара, Г.Петрова мелодията)**

/оҕолор ыллаан бүтээттэрин кытта ол-бу диэки көрө-көрө Мэнигийээн киирэн кэлэр/

**Мэнигийээн:** Хайа, манна миигинэ- Мэнигийээнэ суох туох эрэ концера буола турар дуу?

**Ыытааччы:** Туох эрэ концера буолбатах, Мэнигийээн. Сылы быһа улааппыт, элбэҕи билбит, сайдыбыт оҕолор концердара буола турар.

**Мэнигийээн:** Улааппыт оҕолор даа? Ханна баалларый? Бу тураллар дуо? Күллэримэн эрэ миигин. /Күлэр/ Кырачааннар, отон саҕа оҕолор дии, сип-сибилигин суоска биэрдэхпинэ эмэн соппойуохтара. Мэ, суоска эмэҕит да? /суоска биэрэ сатыыр/

**Ыытааччы:** Тохтоо-тохтоо, Мэнигийээн. Биһиги оҕолорбут төһө улааппыттарын ыллаан-туойан, үҥкүүлээн, хоһоон ааҕан көрдөрүөхтэрэ. Алена, Мэнигийээҥҥэ хоһооҥҥун ааҕан иһитиннэр эрэ.

1. **(Алена Семенова, хоһоон «Быыкаа Ньыыкаа» К.Туйаарыскай)**

**Мэнигийээн:** Тыый, чахчы улааппыт оҕо хоһоон аахта дии. Маладьыас!

**Ыытааччы:** Манан эрэ бүппэттэр, ырыаны эмиэ сатаан ыллыыллар. Күн сиригэр саамай күндү киһиэхэ ийэҕэ бэлэх туһунан ырыаны ыллыахтара Айталыына уонна Алена.

1. **(Алена Семенова, Айталыына Адамова дуэт «Ийэбэр бэлэх» Филиппенко мелодията)**

**Мэнигийээн:** Кэбиис тылбын төттөру ылабын. Чахчы сүүнэ дьон эбиккит. Онтон мин биир да ырыаны билбэппин ээ. Оҕолоор, миэхэ ырыаҕытын үөрэтиэххит дуо? /киҥинэйэн ыллыы- ыллыы кыргыттары сиэтэн тахсан барар/

1. **(Бэлэмнэнии бөлөх кыргыттара «Сайылыкка» үҥкүү.** Биллэриитэ суох киирэллэр**)**

**Ыытааччы** (кэтэхтэн саҥарар): Саха нарын кыргыттара дьиэрэҥкэйдээн ааспыттарыгар Сахам сирин бары кэрэтэ харахпар көстөн кэллэ дии. Ол да иһин буолуо Булат Слободчиков «Мин дойдум» диэн хоһоонун эһиэхэ аныыбыт.

1. **(Булат Слободчиков хоһоон- «Мин дойдум» Семен Данилов)**

(Мээчигинэн оонньуу-оонньуу Мэнигийээн киирэр. Кэнниттэн орто бөлөх кыргыттара батыһан киирэллэр.)

**Мэнигийээн:**

Эрэһиинэ мээчигим

Тэйэр-тэбэр, ойуоккалыыр.

Орой мэник оҕо курдук

Миигин кытта тэҥҥэ оонньуур.

1. **(Орто бөлөх кыргыттара «Эрэһиинэ мээчик» ырыа, Н.Макарова тыллара, мелодията)**

**Ыытааччы:** Мэнигийээн, эн мээчигинэн оонньуургун олус сөбүлүүгүн дуу?

**Мэнигийээн:** Сөбүлүүбүн. Мин оонньуурбун, кыралаан мэликтиирбин олус сөбүлүүбүн ээ. Ол эрэн массыынанан оонньуурбун туохтааҕар да ордоробун.

**Ыытааччы:** Биһиги уолаттарбыт таптыыр оонньуурдара эмиэ массыына. Күнү быһа бырылыыллар, барылыыллар, айанныыллар уонна ырыа ыллыыллар.

1. **(Орто бөлөх уолаттара «Массыына» ырыа, Н.Макарова тыллара, мелодията)**

**Мэнигийээн:** Чэ, бука бары массыынанан айанныах. (Мэнигийээн уолаттары батыһыннаран тахсан бараллар)

**Ыытааччы:**

Оҕо саас- көмүс кэм,

Аптаах баҕа санаалар

Оҕо саас- кэрэ кэм,

Чаҕаарыйар күлүүлэр.

Оҕо этим, отон этим… Оҕолор оонньуу сылдьалларын көрдөхпүнэ бэйэм кыра сылдьан оонньообут куклабын санаан кэлэбин.

1. **(Улахан бөлөх кыргыттарын толоруутугар «Куукула» ырыа, Н.Макарова тыллара, мелодията)**

**Ыытааччы:** Күммүт- дьылбыт түргэн даҕаны. Номнуо сайын сатыылаата, кэҕэ этэн чоргуйда. Онтон хаһан эрэ соторутааҕыта саһарбыт сэбирдэх тэлээрэн туһэрэ, маҥнайгы хаар туһэн кыыдамныыра.

1. **(трио Лера Готовцева, Ангел Тордуина, Аина Васильева «Маҥнайгы хаарынан эҕэрдэ» ырыа, К.Семенова тыллара, мелодията)**
2. **(Витя Адамов «Куобах» ырыа, М.Тимофеев тыллара, Г.Петрова мелодията.** Биллэриитэ суох**)**
3. **(Аина Васильева «Хаарчаана» үҥкүү.** Биллэриитэ суох).

(Үҥкүү бүтээтин кытта Саһылыкаан киирэн кэлэр, соһуйбут, куттаммыт көрүҥнээх)

**Ыытааччы:** Хайа, күөх тыам маанылаах кыыла Саһылыкаан барахсан хантан манна тиийэн кэллин?

**Саһыл:** Ол мин кэлбиппэр тоҕо соһуйдун? Сибилигин аҕай маҥан куобах ойон ааста дии. Оннооҕор остуоруйа дойдутун кэрэ кыыһа, муус-хаар дойдулаах Хаарчаана самаан сайын ортото кэлэн барда дии.

**Ыытааччы:** Ээ, ити мин «бириэмэ тугун түргэнэй» диэн санаабыт санаам көстөн ааста.

**Саһыл:** Учча, мин кыһыммыт төнүннэҕэ дуу диэтим ээ. Эмискэ хаар түһэн кыыдамнаата дии. Мин саас барахсаны ордук сөбүлүүбүн. Саас туох барыта тыллар, уһуктар, үөрэр-көтөр. Тиэргэҥҥэ сүөһүлэр, сыһыыга сылгылар, ойуурга араас кыыллар, көтөрдөр. Миигин сааскы тыабар төнүннэрин, баһаалыста.

**Ыытааччы:** Саһылыкаан, Лера Готовцева эйиигин сааскы тыаҕа сирдиэҕэ.

1. **(Лера Готовцева «Сааскы тыаҕа» ырыа, У.Бурнашова тыллара, Н.Макарова мелодията.)**
2. **Вера Иванова хоһоон «Туохтан үөрдэ»**
3. **(«Дьөһөгөй оҕолоро» үҥкүү)**
4. **(Аля Сергеева «Дьуос бээгэй» ырыа, Н.Макарова тыллара, мелодията)**
5. **(«Алаас уолаттара» бэлэмнэнии бөлөх уолаттарын үҥкүүтэ.** Үҥкүү кэнниттэн тута **«**Вставай страна огромная» фон тыаһыыр**)**

**Ыытааччы:**

Сэрии аар-туор сыллара

Төһө да ааспыттара ырааттар

Өйгө-сүрэххэ умнуллубаттык

Сытыытык хатанан хаалбыттар

1. **(«Туос тууйастар» ырыа, А.Варламова тыллара, мелодията. Улахан дьон.)**
2. **(Күннэй Филиппова «Наступление» хоһоон.)**
3. **(«Катюша» үнкүү улахан бөлөх кыргыттара)**

**Ыытааччы:**

Махтал, Эйиэхэ, бэтэрээн эһэбэр!

Сэриини букатын билбэппэр.

Сүгүрүйэбин тапталлаах эбэбэр

Сэрии ыар сылларын ааспыккар!

Эһээбит барахсан эдэркээн сылдьаҥҥын,

Эйэлээх олохпут иннигэр өстөөҕү кыайбыккар.

Эбэккээм, эн тыылга хорсуннук үлэлээн,

Эрэйдээх, кыһалҕа сыллары ааспыккар.

1. **(«Ветераннар» ырыа, В.Егоров тыллара, мелодията)**
2. **(Айсена Яковлева - Д.Хайкина «Бабушкины годы» хоһооно)**

**Ыытааччы:**

Чыыбы-чаабы чабырҕаҕы

Этэн-тыынан иһиэҕин,

Уһун тыын, түргэн саҥа

Дьэ бу буоллаҕа, дьиктитэ.

1. **(«Чоргуй» фольклорнай ансамль)**

**Ыытааччы:** Уол оҕо норуоппут кэскилэ, инники эрэлбит, эркиммит.

1. **(«Уолаттар марштара» улахан бөлөх уолаттара ырыа, Н.Макарова тыллара, мелодията)**
2. **(«Өбүгэлэр оонньуулара» бэлэмнэнии бөлөх уолаттара ырыа, Н.Макарова тыллара, мелодията)**

(Буратино дьиэрэҥкэйдээн киирэн кэлэр)

**Буратино:** Көрүн, мин сүрдээх үчүгэйдик үҥкүүлүүбүн. Миигиннээҕэр үчүгэйдик үҥкүүлүүр оҕолор манна бааллар диэбиттэрэ дии. Ханна баалларый? Оо, ол иһэллэр. Чэ үҥкүүлүөх!

1. **(Наана Федорова «Индийскай үҥкүү»)**
2. **(«Джентльмены» бэлэмнэнии бөлөх уолаттара, үҥкүү)**
3. **(«Обручтаах үҥкүү» улахан бөлөх кыргыттара)**

**Буратино:** Һок-һок, оппаа! Үчүгэй да үҥкүүлэр! Уой, үҥкүү көрө туран оскуолабар хойуутаан эрэр эбиппин дии!

**Ыытааччы:** Буратино, эн оскуолаҕа баран эрэҕин дуо? Биһиги бэлэмнэнии бөлөхпүт оҕолоро күһүн эмиэ оскуола боруогун атыллыахтара. Сыанаҕа ыҥырыаҕын биһиги быйылгы выпусниктарбытын.

1. **(«Үөрэнэ барабын» ырыа, Н.Макарова тыллара, мелодията)**

**Оҕо:**

Много-много дней подряд,

Летом и зимой,

Мы ходили в детский сад,

В детский сад родной.

Мы всегда сюда спешили,

Очень мы его любили,

Все ребята говорят:

«Не забудем детский сад!» (бары)

1. **(«Хомусчаан» ырыа, В.Егоров тыллара, мелодията)**

**Ыытааччы:** Күндү кырачааннар уонна төрөппүттэр, «Хомусчаан» детсад аана эһиги иннигитигэр өрүү аһаҕас. Көрсүөххэ дылы!